armvectores/hy_wikipedia_2023 huggingface dataset:
Մարկե ազգային պատկերասրահ

Մարկեի ազգային պատկերասրահ  ՝  (իտալերեն՝ Galleria nazionale delle Marche),  արվեստի թանգարան, որը գտնվում է Իտալիայի Մարկե (իտալերեն՝ Marche) վարչական մարզի Պալացցո Դուկալեում, նախկին Ուրբինյան դուքսերի նստավայրում։


== Պատմություն ==

Պատկերասրահի հիմնական հավաքածուն ընդգրկում է XIX դարի ժամանակաշրջանում Մարկեի եկեղեցների և վանքերի կողմից փոխանցված աշխատանքները։ Ուրբինյան դուքսերի հավաքածուների միայն շատ քիչ մասն է ցուցադրվում թանգարանում, քանի որ դրանց մեծ մասը կորել է անցյալ դարերի ընթացքում։


== Թանգարանի հավաքածու ==
Մարկեի պատկերասրահի ամենանշանակալի աշխատանքները վերագրվում են Ուրբինյան գեղանկարչության Վերածննդի ժամանակաշրջանին ՝ այդ թվում Պիեռա Դելլա Ֆրանչեսկայի երկու գործերը, Դուքս Ֆեդերիկո դա Մոնտեֆելտրոյի արվեստագետների մի շարք ստեղծագործություններ։
Բացի այդ, պատկերասրահում իրենց պատվավոր տեղն են զբաղեցնում Բարձր Վերածննդի իտալացի նկարիչ Ռաֆայել Սանտիի գեղանկարները, Ֆեդերիկո Բարոչչիի
աշխատանքները։ 

Թանգարանի երկրորդ հարկում ցուցադրվում է խեցեգործության զգալի հավաքածու։
Պատկերասրահի առաջին հարկի որոշ դահլիճներ զբաղեցնում է Ուրբինյան հնագիտական թանգարանը, որտեղ ցուցադրվում է տապանագրերի հարուստ հավաքածու։


== Պատկերասրահ ==

		
		
		
		
		
		
		


== Գրականություն ==
Paolo Dal Poggetto, La Galleria Nazionale delle Marche e le altre collezioni nel Palazzo Ducale di Urbino, Istituto Poligrafico e Zecca dello Stato, Roma 2003.
Paolo Dal Poggetto, Guida alla Galleria Nazionale delle Marche nel Palazzo Ducale di Urbino, Gebart, Roma 2006.


== Ծանոթագրություններ ==
Ուստ-Զոլիխա

Ուստ-Զոլիխա (ռուս.՝ Усть-Золиха, գերմ.՝ Messer), գյուղ Ռուսաստանի Սարատովի մարզի Կրասնոարմեյսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բարսուկի (գյուղ, Իվանովսկոե գյուղական բնակավայր)

Անվան այլ կիրառումների համար տե՛ս՝ ԲարսուկիԲարսուկի (ռուս.՝ Барсуки), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 48 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սեցե

Սեցե (իտալ.` Sezze), կոմունա Իտալիայում, գտնվում է Լացիո մարզի Լատինա գավառում։
Բնակչությունը` 22835 մարդ, բնակչության խտությունը՝ 216 մարդ/կմ², տարածքը՝ 101 կմ², փոստային ինդեքսը 004018, հեռախոսային կոդը՝ 0773։


== Արտաքին հղումներ ==
Պաշտոնական էջ


== Ծանոթագրություններ ==
Նիժնյայա Շոտկուսա

Նիժնյայա Շոտկուսա (ռուս.՝ Нижняя Шоткуса), գյուղ Ռուսաստանի Լենինգրադի մարզի Լոդեյնոպոլսկի շրջանի կազմում։
Բնակչությունը 2007 թվականին գրանցված տվյալներով կազմում էր 62 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վիռու (Էստոնիայի շրջան)

Անվան այլ կիրառումների համար տե՛ս՝ Վիռու (այլ կիրառումներ)Վիռու շրջան (էստ․՝ Võru vald), շրջան Էստոնիայի Վիրումաա նահանգում։ Շրջանի կենտրոնն է Վիռու քաղաքը։


== Բնակչություն ==
2006 թվականի տվյալներով շրջանում բնակվում էին 4807 մարդ։ Բնակչության խտությունը շրջանում կազմում էր 23,74 մարդ/կմ²։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Շրջանի վարչության պաշտոնական վեբ կայքը (էստոներեն)
(7775) Տաիկո

(7775) Տաիկո (անգլ.՝ Taiko), աստերոիդ աստերոիդների հիմնական գոտում։ Հայտնաբերվել է 1992 թվականի դեկտեմբերի 4-ին Յոշիո Կուշիդայի և Օսամու Մուրամացուի կողմից Յացուգատակեյում։
Միջին հեռավորությունը Արեգակից կազմում է 2,672159 ա. մ., առավելագույնը մոտենում է 2,1868 ա. մ. հեռավորության վրա և հեռանում 3,1575 ա. մ.։ Արեգակի շուրջ մեկ ամբողջական պտույտ է կատարում 1595,48 երկրային օրվա ընթացքում, իր ուղեծրով շարժվելով միջինում 0,225637 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,38° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7775) Տաիկո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռայան Դրիլեր

Ռայան Դրիլեր (անգլ.՝ Ryan Driller, օգոստոսի 17, 1982(1982-08-17), Դենվեր, ԱՄՆ), ամերիկացի պոռնոդերասան։ Նա ճանաչվածություն ձեռք բերեց մի քանի տարի առաջ երբ սկզբում նկարահանվեց գեյ-պոռնոգրաֆիկ ֆիլմերում իսկ հետո արդեն հետերոսեկսուալ-պոռնոգրաֆիկ ֆիլմերում։ Նա բազմիցս նոմինացիաների է արժանացել AVN Award մրցանակաբաշխությունում։


== Մրցանակներ և առաջադրումներ ==


== Ծանոթագրություններ ==
Քաղաքացիական մահ

Քաղաքացիական մահ (լատ.՝ civiliter mortuus), քրեական հանցանքի կամ այլ հանգամանքների արդյունքում դատարանի վճռի հիման վրա քաղաքացուն օբյեկտիվ իրավունքի նորմերով ճանաչված սուբյեկտի ունակությունից՝ գործունակությունից զրկելու ընթացակարգը։ Քաղաքացիական մահվան ինստիտուտն առաջին անգամ ի հայտ է եկել հռոմեական մասնավոր իրավունքում և պահպանվել մի շարք եվրոպական պետությունների ազգային օրենսդրություններում։
Հռոմեական իրավունքի համաձայն՝ «capitis deminutio maxima»-ն (լատիներենից բառացի թարգմանությամբ՝ իրավաբանական կարողությունների նվազում) մի գործընթաց է, որի արդյունքում քաղաքացին զրկվում է բոլոր իրավունքներից։ Ի սկզբանե այս ինստիտուտը կիրառվել է պատերազմների ժամանակ գերեվարված թշնամական ժողովուրդների և ստրուկների նկատմամբ։ Ժամանակի ընթացքում ի հայտ են եկել այլ հիմքեր, որի արդյունքում քաղաքացիական մահը տարածվել է նաև հասարակության այլ շրջանակներ՝ մինչև պարտատերեր և անգործունակներ։
Միջնադարում քաղաքացիական մահվան անալոգը արգելքն էր։ Կանխամտածված կամ ոչ դիտավորյալ սպանությունը կամ այլ հանցավոր գործողությունը, որը կատարվել է օրենքի խախտման նախադեպով, պատժվել է, սակայն որոշ պարագաներում այն որակվել է որպես օգտակար և Աստծուն հաճելի՝ քաղաքացուն ազատելով ազատազրկումից կամ այլ պատժամիջոցից։


== Նախադեպերի պատմություն ==
Ռուսական իրականության և օրենսդրական պատմության մեջ քաղաքացիական մահվան նախադեպերը հայտնի են եղել որպես կողոպուտի արդիական կարգավորման առարկա։ Պետրոս I-ի ընդունած զինվորական կանոնները նախատեսել են այնպիսի պատժամիջոցներ, որոնց անարգել իրականացումը հանգեցնում է քաղաքացիական մահվան անալոգին։ Պատճառահետևանքային կապի արդյունքում քաղաքացիական մահը խորհրդային ժամանակաշրջաններում հանգեցրել է մարդու ազատ տեղաշարժման իրավունքի կոպիտ սահմանափակմանը՝ աքսորի կարգավիճակով։ Վերջինս օրենսդրական կարգավորման հիման վրա կոչված էր սահմանափակելու մարդու որոշակի իրավունքներն ու հիմնարար ազատությունները։ 1766 թվականին Ռուսական կայսրությունում ընդունվել է նոր սահմանադրություն, որը մեղմացրել է «Քաղաքացիական մահվան դատապարտելու մասին» քրեասահմանադրական օրենքի իրավակիրառությունը։
Շարունակականության առումով քաղաքացիական մահվան ինստիտուտը ամենաերկարը պահպանվել է Ֆրանսիայում։ Հակաիրավական և ոչ կառուցողական այս օրենքը Ֆրանսիայում արգելվել է միայն 1854 թվականին՝ ազգային օրենսդրության ժողովրդականացման և արդիականացման գործընթացների արդյունքում։ Այդ տարում տվյալ հոդվածով դատապարտված քաղաքացիներն արժանանում են համաներման, և դատարանի վճիռը բեկանվելով հայտարարվում է առ ոչինչ։ Հարկ է նշել, որ չնայած այն հանգամանքին, որ քաղաքացիական մահվան ինստիտուտը Ֆրանսիայի իրավական համակարգից հեռացվել է, այնուամենայնիվ, Նապոլեոն Բոնապարտի կառավարությունը բովանդակել է վերջինիս մասնավոր դեպքերը Ֆրանսիայի Հանրապետության քրեական օրենսգրքի 617-րդ հոդվածում։ Վերջինս չէր նախատեսում քաղաքացիական մահվան դատապարտվելու ընթացակարգը, սակայն նշում էր, որ հատուկ դեպքերում քաղաքացին կարող է զրկվել «բնական և քաղաքացիական իրավունքներից»։ Վերջինիս բովանդակության փոփոխված և մեղմացված տարբերակը մինչ օրս պահպանվում է Ֆրանսիայի Հանրապետության սահմանադրական օրենքներում։


== Տես նաև ==
Պրոսկրիպցիաներ


== Ծանոթագրություններ ==
Անհայտ էջեր հետախույզի կյանքից

«Անհայտ էջեր հետախույզի կյանքից» (ռուս.՝ «Неизвестные страницы из жизни разведчика»), խորհրդային հերոսա-արկածային ֆիլմ, որը նկարահանվել է Անատոլի Ազոլսկու «Ավելորդը» (ռուս.՝ «Лишний») վեպի մոտիվներով։


== Սյուժե ==
Խորհրդային հետախույզը ուղարկվել է մինչպատերազմյան Գերմանիայի տարածք՝ գործակալական ցանցը ստուգելու նպատակով։ Ցանցը ձախողվել է, նա ուղարկում է տեղեկատվություն ԽՍՀՄ-ի վրա ֆաշիստական Գերմանիայի նախապատրաստվող հարձակման մասին։ Սակայն պետանվտանգության մարմիններում նրան չեն հավատում, ուզում են վերացնել և նրան հանձնարարություն են տալիս անձամբ համոզվել վերջին բացահայտման հուսալիության մեջ։ Նա կատարում է առաջադրանքը և չնայած նրա հետ դադարում են շփումները, շարունակում է ինքնուրույն գործել՝ առանց «կենտրոնի» աջակցության։


== Գլխավոր դերերում ==
Յուրի Դուվանով – Պյոտր Իլյիչ Խալյազին
Անդրեյ Ալյոշին – Վլադիմիր Ազով
Վիտալի Զիկորա – Իգնատ Բարիցկի
Ալեքսանդրա Կոլկունովա – Աննա Շումակ


== Դերերում ==


== Նկարահանող խումբ ==
Սցենարի հեղինակ՝ Անատոլի Ազոլսկի, Անատոլի Ուսով
Բեմադրող ռեժիսոր՝ Վլադիմիր Չեբոտարյով
Բեմադրող օպերատոր՝ Նիկոլայ Օլոնովսկի
Նկարիչ՝ Նիկոլայ Սաուշին
Կոմպոզիտոր՝ Վենիամին Բասներ
Ռեժիսոր՝ Էմմա Դուկելսկայա
Օպերատոր՝ Ե. Շվեդով


== Ծանոթագրություններ ==


== Գրականություն ==
Лаврентьев С. А. Неотразимость мундира // Искусство кино. — 1992. — № 1. — С. 75—76. — ISSN 0130-6405.


== Արտաքին հղումներ ==
Unknown pages from the life of a scout(անգլ.) ֆիլմը Internet Movie Database կայքում
Неизвестные страницы из жизни разведчика // Мосфильм
Կյուրոս Կրտսեր

Անվան այլ կիրառումների համար տե՛ս՝ Կյուրոս (այլ կիրառումներ)Կյուրոս Կրտսեր (ծն. թ. անհտ. - մ.թ.ա. 401), պարսից արքա Դարեհ II-ի կրտսեր որդին է։ 408 թվականից՝ փոքրասիական սատրապությունների (Լիդիա, Մեծ Փռյուգիա, Կապադովկիա) փոխարքան էր։ Հոր մահից (404 թվական) հետո ապստամբել է թագավոր հռչակված եղբոր՝ Արտաքսերքսես II-ի դեմ գահին տիրելու նպատակով։ 401 թվականին Սարդես քաղաքից, բազմահազարանոց զորքով (այդ թվում՝ 10 հզ հույն վարձկաններ) արշավել է եղբոր դեմ, սակայն Բաբելոնի մոտ, Կունաքսա վայրում, պարտություն է կրել և սպանվել։
Կյուրոսին օժանդակած 10 հզ հույները Հայաստանի վրայով դուրս են եկել Սև ծով և մեկնել հայրենիք։ Այս դեպքերը մանրամասն շարադրված են Քսենոփոնի «Անաբասիս» երկում։


== Ծանոթագրություններ ==
Stadium Arcadium

«Stadium Arcadium», ամերիկյան Red Hot Chili Peppers ռոք-խմբի իններորդ ստուդիական ալբոմն է, թողարկվել է 2006 թվականի մայիսի 9-ին Warner Bros. Records ձայնագրման լեյբլի կողմից՝ երկու սկավառակներով։ Խմբի վերջին ալբոմն է կիթառահար Ջոն Ֆրուշանտեի մասնակցությամբ, որը լքեց խումբը 2009 թ.: Ալբոմից թողարկվել է հինգ սինգլ՝ «Dani California», «Snow (Hey Oh)», «Desecration Smile», «Hump de Bump» և «Tell Me Baby»: Թողարկումից առաջին շաբաթվա ընթացքում ալբոմը ԱՄՆ-ում տարածվեց 442,000 օրինակով, և առաջին անգամ խմբի պատմության մեջ զբաղեցրեց առաջատար դիրքը Billboard 200 ցանկում։ 2007 թվականին ալբոմի շնորհիվ խումբը «Գրեմմի»-ի 47-րդ արարողության ժամանակ նվաճեց հինգ մրցանակ՝ յոթ նոմինացիաներին։


== Երգացանկ ==
սկավառակ 1՝ Jupiter

սկավառակ 2։ Mars

սկավառակ 3։ Venus (B-Side Tracks)


== Ծանոթագրություններ ==
Սուրեն Օսիպյան

Սուրեն Արտաշեսի Օսիպյան (օգոստոսի 28, 1931(1931-08-28), Շաքի, Ադրբեջանական ԽՍՀ, ԱԽՖՍՀ, ԽՍՀՄ - մարտի 24, 2019(2019-03-24), Մոսկվա, Ռուսաստան), հայ իրավաբան, իրավաբանական գիտությունների դոկտոր (2005), պրոֆեսոր (2006)։ ՀԽՍՀ վաստակավոր իրավաբան (1982), ԽՍՀՄ դատախազության պատվավոր գործիչ (1988), Հայաստանի Խորհրդային Սոցիալիստական Հանրապետության դատախազ (1971-1988), արդարադատության երկրորդ դասի պետական խորհրդական։


== Կենսագրություն ==
Սուրեն Օսիպյանը ծնվել է 1931 թվականին, Նուխի քաղաքում։ 1947 թվականին ավարտել է տեղի միջնակարգ դպրոցը։ Սովորել է Երևանի պետական համալսարանի իրավաբանական ֆակուլտետում, որն ավարտել է 1952 թվականին։ Այնուհետև ընդունվել է ասպիրանտուրա՝ միաժամանակ դասախոսելով ԵՊՀ իրավագիտության ֆակուլտետում և այլ կրթօջախներում։
1959 թվականին պաշտպանել է թեկնածուական, 2005 թվականին՝ դոկտորական ատենախոսություն։ 1961 թվականին նրան շնորհվել է դոցենտի, 2006 թվականին՝ պրոֆեսորի կոչում։
1968-1970 թվականներին եղել է ԵՊՀ պետական իրավունքի ամբիոնի վարիչ, 1967-1971 թվականներին՝ իրավագիտության ֆակուլտետի դեկան, 1971-1988 թվականներին՝ Նորզելանդացի ։ Նրան շնորհվել է ԽՍՀՄ արդարադատության 2-րդ դասի պետական խորհրդականի կոչում։ 1992-2007 թվականներին եղել է Ռուսաստանի Դաշնության գլխավոր դատախազության գիտահետազոտական ինստիտուտի գլխավոր գիտաշխատող։
Եղել է ՀԽՍՀ Գերագույն խորհրդի չորս գումարումների պատգամավոր։


== Պարգևներ ==
Պարգևատրվել է Աշխատանքային կարմիր դրոշի (1972), Ժողովուրդների բարեկամության (1981) շքանշաններով և մի շարք մեդալներով։


== Ծանոթագրություններ ==
Պիկվա

Պիկվա (էստ․՝ Pikva), գյուղ Էստոնիայի Հարյումաա նահանգի Անիյա շրջանում։
2011 թվականի տվյալներով գյուղում բնակվում էր 93 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մուտինուս շնային

Մուտինուս շնային (լատ.՝ Mutinus caninus), Phallaceae ընտանիքին պատկանող սունկ, որը գրանցված է Հայաստանի Հանրապետության Կարմիր գրքում։


== Նկարագրություն ==
Հումուսային սապրոտրոֆ, դեկորատիվ սունկ է։ 3-40 սմ տրամագծով պտղամարմինները երիտասարդ վիճակում oվալաձև կամ ձվաձև են։ Սպիտակ պերիդիումը պատառոտվում է բլթակների։ Գլանաձև, հոծ ռեցեպտակուլը սպունգանման է։ 10-15 սմ երկարությամբ, 0,4-1 սմ հաստությամբ, նարնջադեղնավուն, նարնջագույն ոտիկը վերին մասում վերածվում է սրածայր գլխիկի։ Գլխիկը ծածկված է լորձնային ձիթապտղագույն, ցանցաձև գլեբայով և ունի տհաճ, գարշելի հոտ։ Էլիպսաձև, անգույն կամ բաց դեղին սպորները  4–5 x 1,5–2,5 մկմ են։


== Տարածվածություն ==
Հայաստանում հայտնաբերված է Իջևանի («Դիլիջան» ազգային պարկ), Ապարանի (Մարմարիկ գետի շրջակայք) և Սևանի («Սևան» ազգային պարկ՝ Մարտունի-Գավառ ճանապարհ) ֆլորիստիկական շրջաններում։ Ընդհանուր արեալն ընդգրկում է Եվրոպան, Հյուսիսային Ամերիկան, Հարավային Կովկասը (Վրաստան, Հայաստան)։


== Էկոլոգիա ==
Աճում է ծովի մակարդակից 1500-2000 մ բարձրությունների վրա, հողի տակ, լայնատերև անտառներում, հունիս-հուլիս ամիսներին։ Հանդիպում է հազվադեպ, սովորաբար խմբերով։


== Պահպանություն ==
Վտանգված տեսակ է։ Հայաստանում պահպանվում է «Դիլիջան» և «Սևան» ազգային պարկերի համապատասխան էկոհամակարգերի կազմում։


== Ծանոթագրություններ ==
54

54 թվական, ոչ նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 54 թվականն է, 
I դարի 54-րդ տարին։


== Դեպքեր ==


== Ծնունդներ ==


== Մահեր ==
Սեն Մարկուֆ (Կալվադոսի գավառ)

Սեն Մարկուֆ (ֆր.՝ Saint-Marcouf), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 92 մարդ, բնակչության խտությունը` 18.29 մարդ/կմ²։ Բնակավայրը զբաղեցնում է 5.03 կմ² տարածք։


== Աշխարհագրություն ==
Գտնվում է Փարիզ քաղաքից 250 կմ արևմուտք, Կան քաղաքից` 50 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 62 աշխատունակ (15-64 տարեկան)  բնակիչ, որոնցից ակտիվ էին 43-ը, իսկ ոչ ակտիվները` 19։ Ակտիվության ցուցանիշը կազմում է 69,4 %։ 43 աշխատունակ մարդկանցից աշխատել է 39 անձ (26 տղամարդ և 13 կին)։ Գործազուրկ են եղել 4 անձ (2 տղամարդ և 2 կին)։ 19 անաշխատունակներից 5-ը եղել են աշակերտներ կամ ուսանողներ, 6-ը` թոշակառուներ, իսկ 8-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կուրգանինսկ

Կուրգանինսկ (ռուս.՝ Курганинск), քաղաք Ռուսաստանի Դաշնության Կրասնոդարի երկրամասում, հանդիսանում է Կուրգանինսկի շրջանի վարչական կենտրոնը։


== Աշխարհագրություն ==
Քաղաքը գտնվում է Կուբանի վտակ Լաբա գետի ափին, Կովկասյան լեռնաշղթայի արևմտյան նախալեռներում, Կրասնոդար քաղաքից 150 կմ հեռավորության վրա։


== Բնակչություն ==
Ազգային կազմը2010 թվականի համառուսաստանյան մարդահամարի տվյալների համաձայն՝


== Ծանոթագրություններ ==


== Արտաքին հղումներ ==
Կուրգանինսկ քաղաքի վարչության կայք
Թանգազիզ

Թանգազիզ, հայկական իգական անուն։ Առաջացել է հայերեն թանկ և արաբերեն ազիզ՝ «սուրբ, նվիրական» բառերից։ Սկսել է գործածվել 13-րդ դարից։ Հիշատակվել է 1647 թվականին, ինչպես նաև անթվական մի հիշատակարանում, որը գրվել է 1507 թվականից հետո։


== Գործածություններ ==
Թանկազիզ, կին Մխիթարի և մայր Խութլուբեկի և Թիրքիշի, ովքեր Հակոբ աբեղային Կարսի Կոդիս գյուղում 1297 թվականին գրել տվեցին մի Ավետարան։


== Ծանոթագրություններ ==
Ռահուլ Գանդի

Ռահուլ Գանդի (հինդի՝ राहुल गांधी, անգլ.՝ Rahul Gandhi, հունիսի 19, 1970(1970-06-19), Նյու Դելի, Հնդկաստան), հնդիկ պետական և քաղաքական գործիչ, 2017 թվականի դեկտեմբերից մինչև 2019 թվականի օգոստոսի 10-ը եղել է Հնդկական ազգային կոնգրեսի նախագահ, 2004 թվականից Հնդկաստանի խորհրդարանի ստորին պալատի՝ Լոկ սաբհայի պատգամավոր։ Քաղաքական Ներու-Գանդի դինաստիայի հինգերորդ սերնդի ներկայացուցիչ։


== Կենսագրություն ==


=== Ընտանիք և վաղ տարիներ ===
Ռահուլ Գանդին ծնվել է 1970 թվականի հունիսի 19-ին Նյու Դելիում՝ Ռաջիվ Գանդիի և Սոնյա Գանդիի ընտանիքում։ Նրա տատը եղել է Հնդկաստանի վարչապետը՝ Ինդիրա Գանդին։ 1984 թվականին նրա սպանությունից հետո, Ռաջիվ Գանդին գլխավորել է Հնդկական ազգային կոնգրեսը և կառավարությունը։ 1991 թվականին Ռաջիվ Գանդին սպանվել է ՏԻԱՎ կազմակերպության ահաբեկիչների կողմից, որից հետո նրա կինը հեռացել է ակտիվ քաղաքական կյանքից։ Ռահուլը կրթություն է ստացել Միացյալ Նահանգների մասնավոր դպրոցում, ավարտել է Քեմբրիջի համալսարանի Թրինիթի քոլեջը։


=== Քաղաքական կարիերա ===
1990-ական թվականներին վերջին Սոնյա Գանդին վերադարձել է քաղաքականություն և 2004 թվականին Հնդկական ազգային կոնգրեսին խորհրդարանական ընտրություններում հաղթանակ է բերել։ Այդ ընտրություններում Ռահուլ Գանդին Ուտար Պրադեշ նահանգից ընտրվել է խորհրդարան՝ հաղթելով Կոնգրեսի գլխավոր ընդդիմական կուսակցության՝ Բհարատիա ջանատա փարթիի հակառակորդին։ Այդ բանից հետո Ռահուլը Հնդկական ազգային կոնգրեսի պաշտոնակարգությունում զբաղեցրել է տարբեր պաշտոններ, ինչպես նաև գլխավորել է Կոնգրեսի երիտասարդական բաժանմունքը։ 2017 թվականին Ռահուլ Գանդին ընտրվել է Հնդկական ազգային կոնգրեսի նախագահ, և այդ պաշտոնը զբաղեցրել է մինչև 2019 until 23 March 2023 թվականի օգոստոսի 13-ը։ Այժմ համարվում է խորհրդարանի ստորին պալատի պատգամավոր և Վայանադի խորհրդարանի անդամ։


== Ծանոթագրություններ ==


== Արտաքին հղումներ ==
https://rahulgandhi.in/en/ Ռահուլ Գանդի. պաշտոնական կայք
Էջը Archived 2019-04-21 at the Wayback Machine. Հնդկական ազգային կոնգրեսի կայքում
Կենսագրական էջը Լոկ սաբհայի, Հնդկաստանի խորհրդարանի էջում
Քաջարանի բանալի

Քաջարանի բանալի, հուշարձան Հայաստանի Սյունիքի մարզի Կապան քաղաքում։ Գտնվում է Կապան-Քաջարան մայրուղու ձախ կողմում, Ողջի գետի աջ ափին։ Կառուցվել է 1966 թվականին։


== Հեղինակ ==
Քանդակագործ՝ Մարատ ՆուրիջանյանՆերառված է Կապանի պատմության և մշակույթի անշարժ հուշարձանների ցանկի մեջ՝ 9.1/3 համարով։ Ունի հանրապետական նշանակություն։


== Նկարագրություն ==
Հուշարձանն իրենից ներկայացնում է արջը, որն իր բերանում բանալի է պահում, խորհրդանշում է Զանգեզուրի ժողովրդին և բարեբեր հողը, որի համար պայքարել են Զանգեզուրի բնակիչները։


== Տես նաև ==
Կապանի պատմության և մշակույթի անշարժ հուշարձանների ցանկ (Սյունիքի մարզ)


== Ծանոթագրություններ ==
Ուզբեկստանի երիտասարդական թատրոն

Ուզբեկստանի երիտասարդական թատրոն, Կիրիլ Լավրովի անվան մրցանակի դափնեկիր թատրոնն ամենահին թատրոններից մեկն է Միջին Ասիայում։ Հիմնադրվել է 1928 թվականի ապրիլի 30-ին։ Թատրոնն ունի երիտասարդների ու ավագ հանդիսատեսի համար նախատեսված խաղացանկ։


== Պատմություն ==
Թատրոնը հիմնադրվել է 1928 թվականի ապրիլի 30-ին բժիշկ Ս. Էտենի և նկարիչ Ս. Մալտի կողմից։ Թատրոնի բացումը նշանավորվել է «Քեռի Թոմի տնակը» ներկայացմամբ։
1961 թվականի մայիսի 13-ին թատրոնը բաժանվել է երկու մասի, այստեղ սկսել են բեմադրվել նաև խնդրահարույց ներկայացումներ ավագ դասարանների աշակերտների համար։
1991 թվականին Ուզբեկստանի Հանրապետության արվեստի վաստակավոր գործիչ Ն. Կ. Աբդուրահնամովը սկսել է ղեկավարել պատանի հանդիսատեսի թատրոնը և թատրոն-ստուդիայի իր թատերախումբը դարձրել թատրոնի հիմնական կազմ։
1998 թվականին թատրոնը կոչվում է Ուզբեկստանի երիտասարդական թատրոն։
1997 թվականից հանդիսանում է Ուզբեկստանի մանկական և երիտասարդական թատրոնների միջազգային ասոցիացիայի անդամ։


== Մասնակցություն միջազգային փառատոնների և համերգներ ==
ՈՒԵԹ Ուզբեկստանը ներկայացրել է հետևյալ փառատոններում.

IV միջազգային փորձարարական թատրոնների փառատոն (Կահիրե, 1992)
«Խաղում ենք Չեխով» միջազգային թատերական փառատոն (Մոսկվա, 1992)
Չեխովի անվան III և VI Մոսկովյան միջազգային փառատոններ (Մոսկվա, 1998, 2005)
IV արվեստի միջազգային մանկական փառատոն «Ոսկե շաղգամ» (Սամարա, 2000)
Մանկական թատրոնների միջազգային փառատոն (Իսրայել, 2002)
ԱՊՀ և Բալթյան երկրների փողոցային թատրոնների փառատոն (Կուզնեցկ, 2002)
«ՄԻՆԻՖԵՍՏ» միջազգային թատերական փառատոն (Դոնի Ռոստով, 2000, 2002)
Երրորդ համաշխարհային թատերական օլիմպիադա (Մոսկվա, 2001)
Մոսկովյան հեռուստա-թատերական «Դարի երիտասարդություն» միջազգային թառատոն (Ռուսաստան, 2002, 2004)
ԱՊՀ և Բալթյան երկրների ռուսական թատրոնների «Հանդիպումներ Ռուսաստանում» միջազգային փառատոն (Սանկտ Պետերբուրգ, 2001, 2003—2007, 2013, 2014)
«Բալթյան տուն»


== Ծանոթագրություններ ==


== Գրականություն ==
Молодёжный театр Узбекистана.
Молодёжный театр Узбекистана. История.


== Արտաքին հղումներ ==
«ՈՒԵԹ պաշտոնակա կայք»։ Վերցված է 2014-12-17
Կաալի (խառնարան)

Անվան այլ կիրառումների համար տե՛ս՝ Կաալի (այլ կիրառումներ)

Կաալի (էստ․՝ Kaali kraater), խառնարան, որը առաջացել է Էստոնիայի Սաարեմաա կղզու վրա երկնաքարի անկման հետևանքով։
Խառնարանը գտնվում է Կուռեսաառե քաղաքից 18 կիլոմետր հեռավորության վրա, անտառակի մեջ։ Այն շրջապատված է 16 մետր բարձրությամբ հողաթմբով, որն ունի 110 մետր տրամագիծ։ Շրջակայքում կան նաև ութ ավելի փոքր չափերի խառնարաններ, որոնց չափերը տատանվում են 15-ից մինչև 40 մետր տրամագծում։
Մոտ 4 հազար տարի առաջ ընկած երկնաքարը բնականաբար չի հիշատակվում Էստոնական մատենագրություններում, սակայն նրա անկումը ենթադրաբար տեղ է գտել էստոնական ռունային երգերում, ինչպես նաև ֆիննական և շվեդական առասպելներում։
Վերջին հետազոտությունների արդյունքում ենթադրվում է, որ 400 - 1000 տոննա քաշով երկնաքարը մտել է Երկրի մթնոլորտ հյուսիսարևելյան կողմից մոտ 15 - 45 կմ/վ արագությամբ և մթնոլորտի հետ շփման արդյունքում կորցնելով զանգվածը բաժանվել է մի քանի մասերի 5-10 կմ բարձրության վրա։ Ամենամեծ բեկորը, որի զանգվածը կարող էր լինեկ 20-80 տոննա, իսկ արագությունը 10-20 կմ/վ ձևավորել է ամենամեծ խառնարանը, ութ փոքր խառնարանները առաջացել են մյուս բեկորների անկման արդյունքում։


== Տես նաև ==
Երկրի երկնաքարային խառնարանների ցանկ


== Արտաքին հղումներ ==
Խառնարանի նկարագիրը Earth Impact Database-ում (անգլ.)
Սաարեմայի վրա գտնվող խառնարանների լուսանկարներ(չաշխատող հղում)
Բրազուկա

Բրազուկա (անգլ.՝ Adidas Brazuca), Բրազիլիայում անցկացվող ֆուտբոլի աշխարհի առաջնության պաշտոնական գնդակը։ Նախագծել է Ադիդաս ընկերությունը, իսկ արտադրում է Forward Sports-ը (Սիալկոտ, Պակիստան)։ Գնդակը զարդարված է Բրազիլիայի ազգային գույներով։


== Անուն ==
«Բրազուկա» թարգմանաբար նշանակում է «Հայրենակից»։ Անվան այս տարբերակի օգտին քվեարկել է բրազիլացիների շրջանում անցկացված հարցման մասնակիցների շուրջ 70%-ը։ Անունը հայտարարվել է 2012 թվականի սեպտեմբերի 2-ին։ Ընտրվել է քվեարկությամբ, ներկայացված երեք տարբերակներից՝ Brazuca (77.8 % ձայն), Carnavalesca (14.6 % ձայն) և Bossa Nova (7.6 % ձայն): Առաջին անգամ ֆուտբոլի երկրպագուները իրենք ընտրեցին գնդակի անունը։


== Գին ==
Առաջնության համար նախատեսված գնդակի գինը 160 ԱՄՆ դոլար է:


== Կառուցվածք ==
Գնդակի կառուցվածքը նման է Adidas Tango 12-ին։ Օդափուչիկը լատեքսից է, օգտագործված է բազմաշերտ կտոր և սինթետիկ փրփուր։
Գնդակի ձևվածքը խիստ ծռված խորանարդ է, բաղկացած է 6 դետալից, ունի 12 կար և միացման 8 կետ։ Կարը գնում է բարդ կորով։ Այս բոլորը պետք ապահովեն վստահելի աէրոդինամիկա և անգերազանցելի կլորություն։ Գնդակի մշակվածք (ֆակտուրա) հիշեցնում է Finale 13-ի գնդակինը։


== Ծանոթագրություններ ==
Դեֆիցիտ

Դեֆիցիտ եզրը նշանակում է «պակասորդ»։ 
Գործածվում է ինչպես ֆինանսներում այնպես էլ տնտեսագիտության մեջ։ Ֆինանսների մեջ դեֆիցիտ է կոչվում ծախսերի գերազանցումը եկամուտներից։ Տնտեսական ոլորտում դեֆիցիտ է կոչվում որևէ արտադրանքի պահանջարկի գերազանցումը առաջարկից։
Անդրեաս Բուխալակիս

Անդրեաս Բուխալակիս (հուն․՝ Ανδρέας Μπουχαλάκης, ապրիլի 5, 1993(1993-04-05), Հերակլիոն), հույն ֆուտբոլիստ, «Օլիմպիակոս» ֆուտբոլային ակումբի և Հունաստանի հավաքականի կիսապաշտպան։


== Ակումբային կարիերա ==
Բուխալակիսն իր կարիերան սկսել է «Էրգոտելիս» երիտասարդական հավաքականի հետ և իր առաջին մասնագիտական պայմանագիրը կնքել ակումբի հետ 2011 թվականի մայիսի 19-ին։ Հիմնական թիմի կազմում առաջին անգամ հանդես է եկել 2011 թվականի դեկտեմբերի 11-ին «Դոկսի»-ի դեմ խաղում։
2013 թվականի մարտի 22-ին չորս տարով պայմանագիր է կնքել հունական «Օլիմպիակոս» ակումբի հետ։  Այն ստորագրելուց հետո որոշել է մեկ տարի ևս մնալ իր նախկին «Էրգոտելիս» ակումբում։


== Նվաճումներ ==
Հունաստանի չեմպիոն (2), 2014/15, 2015/16
Հունաստանի ֆուտբոլի գավաթ (1), 2014/15


== Ծանոթագրություններ ==
Բելոպոլ (գյուղ, Լոկաչինի շրջան)

Անվան այլ կիրառումների համար տե՛ս՝ ԲելոպոլԲելոպոլ (ուկրաիներեն՝ Білопіль), գյուղ Ուկրաինայի Վոլինի մարզի Լոկաչինի շրջանում։
2001 թվականի տվյալներով Բելոպոլ գյուղում բնակվում էր 389 մարդ։ Բնակավայրը զբաղեցնում է 1,42 կմ² տարածք։ Բնակչության խտությունը կազմում էր 273,94 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Անտենային գալակտիկաներ

Անտենային գալակտիկաներ, նաև հայտնի են որպես NGC 4038/NGC 4039, փոխազդող գալակտիկաների խումբ Ագռավի համաստեղությունում։ Նրանք այժմ անցնում են աստղաստեղծ փուլով, որի ընթացքում գազային ամպերի և փոշու և մագնիսական դաշտի բախումից արագորեն առաջանում են աստղեր։
Դրանք հայտնաբերվել են 1785 թվականին Ուիլիամ Հերշելի կողմից։


== Ընդհանուր տեղեկություն ==

Անտեբնային գալակտիկաները ենթարկվում են գալկտիկական բախումների։ Գտնվելով NGC 4038 գալակտիկաների խմբում 5 այլ գալակտիկաների հետ միասին՝ այս երկու գալակտիկաները հայտնի են որպես Անտենային գալակտիկաներ իրենց երկու երկար պոչերի շնորհիվ՝ կազմված աստղերից, գազերից և փոշուց, որոնք էլ իրենց հերթին դուրս են մղվում գալակտիկաների բախումից, որը նման է միջատների անտենանման բեղիկների։


== Ժամանակացույց ==
Մոտ 1․2 միլիարդ տարի առաջ Անտենային գալակտիկաները երկու առանձին գալակտիկաներ էին։ NGC 4038 պարուրաձև ձողանման գալակտիկա էր, իսկ NGC 4039 պարուրաձև գալակտիկա։ Մինչև բախումը NGC 4039-ը ավելի մեծ էր քան NGC4038-ը։ 900 միլիոն տարի առաջ, Անտենանները մոտեցան իրար, նմանվելով NGC 2207-ին և IC 2163-ին։ 600 միլիոն տարի առաջ Անտենաները անցան մեկը մյուսի միջով նմանվելով Մուկ գալակտիկային։ 300 միլիոն տարի առաջ Անտենայի աստղերը սկսեցին առանձնանալ երկու գալակտիկաներից։ Այժմ առանձնացած աստղերի ճառագայթները տարածվում են սկզբանական գալակտիկաներից բավականին հեռու, արտացոլելեվ անտենայի տեսք։


== Ծանոթագրություններ ==
Մեելիկու

Մեելիկու (էստ․՝ Meeliku), գյուղ Էստոնիայի Վիրումաա նահանգի Վիռու շրջանում։
2011 թվականի տվյալներով գյուղում բնակվում էր 58 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Վաձուկա

Վաձուկա (ճապ.՝ 和束町 Վաձուկա-տյո), Ճապոնիայի Կիոտո պրեֆեկտուրայի Սոձակու գավառում գտնվող ավան։ Ավանի մակերեսը կազմում է 64,93 կմ², բնակչությունը՝ 3 775 մարդ (2017 թվականի հոկտեմբերի 1-ի տվյալների համաձայն), բնակչության խտությունը՝ 58,14 մարդ/կմ²։


== Աշխարհագրական դիրք ==

Ավանը տեղակայված է Հոնսյու կղզու Կինկի տարածաշրջանի Կիոտո պրեֆեկտուրայում։ Այս ավանի հետ սահմանակցում են Կիձուգավա, Կոկա քաղաքները, Կասագի, Ուձիտավարա, Իդե ավանները և Մինամիյամասիրո գյուղը։


== Բնակչություն ==
Ավանի բնակչությունը կազմում է 3 775 մարդ (2017 թվականի հոկտեմբերի 1-ի տվյալների համաձայն), իսկ խտությունը՝ 58,14 մարդ/կմ²։ Բնակչության թվաքանակի փոփոխությունը՝ 1970-2015 թվականներին.


== Սիմվոլիկա ==
Վաձուկա ավանը խորհրդանշող ծառ է համարվում կրիպտոմերիան, ծաղիկ՝ թեյի թուփը, թռչուն՝ Phasianus versicolor-ը։


== Ծանոթագրություններ ==


== Արտաքին հղումներ ==
Վաձուկա ավանի պաշտոնական կայք(ճապոներեն)
Սանտ Անջելո դ’Ալիֆե

Սանտ Անջելո դ’Ալիֆե (իտալերեն՝ Sant'Angelo d'Alife), կոմունա Իտալիայի Կամպանիա մարզի Կազերտա գավառում։
Բնակչությունը կազմում է 2408 մարդ։ Բնակչության խտություն կազմում է 73 մարդ/կմ²։ Զբաղեցնում է 33 կմ² մակերես տարածք։ Փոստային ինդեքս՝ 81017, հեռախոսային կոդ՝ 0823։
Կոմունայի հովանավորն է Սուրբ Միքայել Հրեշտակապետը։ Տոնը նշվում է մայիսի 7-ին։
Սանտ Անջելո դ Ալիֆեն ամերիկացի երգիչ Դիոն Դիմուչիի պապ Բենեդետտոյի հայրենի քաղաքն է։


== Բնակչություն ==


== Կապի տվյալներ ==
Հեռախոս՝ 0823 914022
Պաշտոնական կայք՝ http://www.santangelo-dalife.it/ Archived 2009-10-01 at the Wayback Machine.


== Արտաքին հղումներ ==
http://www.santangelo-dalife.it/ Archived 2009-10-01 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Թյունգեն (Բավարիա)

Թյունգեն (գերմ.՝ Thüngen), կոմունա Գերմանիայում, Բավարիա երկրամասում։
Ենթարկվում է Միջին Ֆրանկոնիա վարչական շրջանին։ Գտնվում է Մայն Շպեսարտ շրջանում։ Բնակչությունը կազմում է 1340 մարդ (2010 թվականի դեկտեմբերի 31-ի տվյալներով)։ Տարածքը 13, 61 կմ² է։ Պաշտոնական կոդը՝ 09 6 77 189։


== Ծանոթագրություններ ==


== Արտաքին հղումներ ==
Պաշտոնական էջ
Մարտին Մալ

Մարտին Յուջին Մալ (անգլ.՝ Martin Eugene Mull, օգոստոսի 18, 1943(1943-08-18), Չիկագո, Իլինոյս, ԱՄՆ), ամերիկացի դերասան, կատակերգու, երգիչ և նկարիչ։


== Վաղ տարիներ ==
Ապագա դերասանը ծնվել է Չիկագոյում՝ դերասանուհի Բեթիի և ատաղծագործ Հարոլդ Մալի ընտանիքում։ Երբ երկու տարեկան էր, ընտանիքի հետ տեղափոխվել է Օհայո նահանգ՝ Հյուսիսային Ռիջվիլ։ Երբ լրացել է նրա 15 տարեկանը, նրա ընտանիքը տեղափոխվել է Կոնեկտիկուտ նահանգ՝ Նյու Հանան, որտեղ ավարտել է ավագ դպրոցը։ Սովորել է նկարչություն և 1965 թվականին կերպարվեստի բակալավրի աստիճանով ավարտել է Ռոդ-Այլենդ դիազայներական դպրոցը, իսկ 1967 թվականին այդ բնագավառում ստացել է մագիստրոսի աստիճան։


== Կարիերա ==
70-ականների առաջին կեսին Մալը հանդես է եկել որպես երգիչ։ 1973 թվականին Բոսթոնի սիմֆոնիկ դահլիճում ելույթ է ունեցել Ռենդի Նյումանի և Սենդի Դենիի հետ։
1997-2000 թվականներին Վալիարդ Կրաֆտի՝ Վեստբրիջի ուսմասվարի (հետագայում տնօրենի) դերում նկարահանվել է «Սաբրինա։ Փոքրիկ վհուկ» հեռուստատեսային սերիալում։ 2013-2014 թվականներին խաղացել է «Հայրիկներ» կարճատև կատակերգական սերիալի կենտրոնական դերերից մեկը։ 2016 թվականին Մալը «Փոխնախագահ» սերիալի 5-րդ սեզոնի հրավիրված դերի համար ստացել է «Էմմի» մրցանակի անվանակարգ։
Հայտնի է եղել նաև հայտնի մուլտսերիալների հնչյունավորումների շնորհիվ. նա իր ձայնը նվիրել է այնպիսի կերպարների, ինչպիսիք են «Սիմփսոնները»-ի «D’oh-in in the Wind» (1998) էպիզոդի Սեթը, «Գրիֆինների ընտանիքը»-ի «If I’m Dyin’, I’m Lyin’» (2000) էպիզոդի պարոն Հարիսը, «Թորնբերիի վայրի ընտանիքը»-ի «Birthday Quake» (2000) էպիզոդի Դենիս Թաքերը և շատ ուրիշներ։ Առավել երկար ժամանակ հնչյունավորել է «Ամերիկյան հայրիկ» մուլտսերիալի (2005-2011) քահանա Դոնովանին։
Մալին վստահել են CBS-ի «Ընտանի շուն» մուլտսերիալի գլխավոր դերերի հնչյունավորումը, սակայն այն 1993 թվականի առաջին սեզոնից հետո փակվել է։


== Անձնական կյանք ==

Նախկինում երկու անգամ ամուսնալուծվել է։ 1982 թվականին ամուսնացել է Վենդի Հաասի հետ։ Զույգն ունի աղջիկ՝ Մեգգին։
Մալը ագնոստիկ է։


== Ֆիլմագրություն ==


== Ծանոթագրություններ ==


== Արտաքին հղումներ ==
Мартин Малл на сайте Artnet
Ալեքսանդր Ռոմանով (դիվանագետ)

Ալեքսանդր Ռոմանով (ռուս.՝ Александр Александрович Романов, նոյեմբերի 29, 1950(1950-11-29)), ռուս դիվանագետ։


== Կենսագրություն ==
1973 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։ Տիրապետում է ֆրանսերենին, հունարենին և անգլերենին։
1973 թվականից զբաղվում է դիվանագիտական գործունեությամբ։

1990 թվականից մինչև 1996 թվականը Ֆրանիսիայի Հանրապետությունում եղել է Խորհրդային Միության, իսկ 1991 թվականից՝ Ռուսաստանի Դաշնության դեսպանության խորհրդական։
1990 թվականից մինչև 2001 թվականը Ռուսաստանի արտաքին գործերի նախարարության կադրերի դեպարտամենտի փոխտնօրեն։
2001 թվականի օգոստոսի 15-ից մինչև 2006 թվականի ապրիլի 21-ը Սենեգալում և Գամբիայի Հանրապետությունում եղել է Ռուսաստանի Դաշնության արտակարգ և լիազոր դեսպան։
2006 թվականի ապրիլի 21-ից մինչև 2009 թվականի նոյեմբերի 19-ը եղել է Ռուսաստանի Դաշնության արտաքին գործերի նախարարության նախարարի քարտուղարության դեպարտամենտի տնօրեն։
2009 թվականի նոյեմբերի 19-ից մինչև 2016 թվականի հունիսի 16-ը Բելգիայում հանդիսացել է Ռուսաստանի Դաշնության արտակարգ և լիազոր դեսպան։


== Դիվանագիտական աստիճան ==
2-րդ դասի արտակարգ և լիազոր դեսպանորդ (2001 թվականի մարտի 11)
1-ին դասի արտակարգ և լիազոր դեսպանորդ (2004 թվականի փետրվարի 10)
Արտակարգ և լիազոր դեսպան (2008 թվականի փետրվարի 11)


== Ծանոթագրություններ ==


== Արտաքին հղումներ ==
Посол России в Бельгии потребовал извинений за публикацию карикатуры о терактах в метро
Վելլո Վարե

Վելլո Իոսիֆովիչ Վարե (ապրիլի 4, 1923(1923-04-04), Յարվամաա, Էստոնիա - հոկտեմբերի 19, 2007(2007-10-19), Տալլին, Էստոնիա), էստոնացի հրապարակախոս, խորհրդային ռազմական տեսաբան, ռազմական գիտությունների դոկտոր (1970), գեներալ-մայոր (1977)։ Էստոնացի քաղաքական գործիչ Ռայվո Վարեի հայրն է։


== Կենսագրություն ==
Վելլո Իոսիֆովիչ Վարեն ծնվել է 1923 թվականի ապրիլի 4-ին, Էստոնիայի Կյադվա գյուղում (Կյարուսկի շրջան, Յարվամաա)։ Այստեղ էլ ստացել է նախնական կրթությունը։
Էստոնիայի ԽՍՀՄ կազմի մեջ մտնելու ժամանակից՝ 1940 թվականից անդամագրվել է ՀԼԿԵՄ-ին։
Զինվորական ծառայությունը սկսել է 1941 թվականի հուլիսից, ժողովրդական աշխարհազորի կազմում։ Տալլինի մարտերում ծանր վիրավորվել է։
Ապաքինվելուց հետո ուղարկվել է Տյումենի ռազմական ուսումնարան, որը ավարտելուց հետո կռվել է որպես սպա Բրյանսկի ճակատում։ Մասնակցել է Կուրսկի ճակատամարտին, որտեղ ստացել է միջին կարգի վնասվածք։ Ապաքինվել է հոսպիտալում, 1943 թվականից 1945 թվականը Էստոնական հրաձգային կորպուսի համար զբաղվել կադրերի պատրաստմանբ։
Պատերազմից հետո կարճ ժամանակով ծառայել է Լենինգրադի ռազմական օկրուգում, որից հետո ընդունվել Մ. Վ. Ֆրունզեի անվան ռազմական ակադեմիան։ 1950 թվականին ավարտելով ակադեմիան ոսկե մեդալով, նա տարբեր օկրուգներում եղել է հրամանատարական պաշտոններում, ապա 20 տարի աշխատել է այդ ակադեմիայում։ 1960 թվականին պաշտպանել է թեկնածուական աշխատանքը, 1970 թվականին դոկտորական ատենախոսություններ։ Հաջողված դասավանդման համար ակադեմիայում պարգևատրվել է երկու մրցանակներով։
1976 թվականին Էստոնական Սովետական Սոցիալիստական Հանրապետությունում նշանակվել է քաղաքացիական պաշտպանության շտաբի պետ։ 1977 թվականին Վ. Ի. Վարեին շնորհվել է գեներալ-մայորի պաշտոնը։ Այդ պաշտոնում եղել է մինչև 1988 թվականը։ Միաժամանակ, 1987 թվականին Չեռնոբիլի զորքերի խմբավորումում աշխատել է շտաբի պետ։
1989 թվականից 1991 թվականը ընտրվել է ԽՍՀՄ ժողովրդական պատգամավոր։ 1991 թվականից 1999 թվականը աշխատել է Էստոնիայի խորհրդական արտաքին գործերի նախարար։
Վ. Ի. Վարեն Էստոնիայում հայտնի է նաև որպես լեզվաբան (դեռ 1960-ական թվականներից)։ Նա կազմել և հրատարակել է մի քանի բառարաններ (էստոներեն-ռուսերեն, էստոներեն-անգլերեն և այլն)։
Մահացել է 2007 թվականի հոկտեմբերի 19-ին, Տալլինում, որտեղ և թաղված է։


== Հրապարակումներ ==
(koostaja ja toimetaja)։ Heino Ernits, Enn Veskimägi. Vene-eesti sõjanduse sõnaraamat, Tallinn: Դեպքում 1986.
(toimetaja koos Enn Veskimäe ja Mari Hiiemäega)։ Yrjö Honkanen, Raimo Raag, Ülo Treikelder, Enn Veskimägi. Väike eesti-inglise-prantsuse-rootsi-saksa-soome-vene sõjanduse sõnastik, Tallinn: Eesti Entsüklopeediakirjastus 2001.
Jälgi tallatud radadelt: ühe elu kroonika, Tallinn 2003 (2 köidet), ISBN 9985789881 , ISBN 9985789946
Sõjamehe elu talletus arvukatesse päevikutesse. — Järva Teataja, 22. oktoober 2005 (intervjuu Kaarel Aluojale)


== Ստեղծագործություններ ==
Ühises rivis ühise vaenlase vastu, Tallinn, Eesti Raamat 1969.
Virkko Lepassalu. Valusalt valge.


== Ծանոթագրություններ ==
Վիդոր (Վենետո)

Վիդոր (իտալ. Vidor), քաղաք Իտալիայում, գտնվում է Վենետո մարզի Տրևիզո գավառում։
Բնակչությունը կազմում է 3819 մարդ, Բնակչության խտությունը 284,36 մարդ/կմ²։ Զբաղեցնում է 13,43 կմ² տարածք։ Փոստային ինդեքս - 31020։ Հեռախոսային կոդ - 0423։


== Արտաքին հղումներ ==
Պաշտոնական կայք (իտալ.)


== Ծանոթագրություններ ==
Իսակովցի (գյուղ, Կամենեց-Պոդոլսկիի շրջան)

Իսակովցի (ուկրաիներեն՝ Ісаківці), գյուղ Ուկրաինայի Խմելնիցկիի մարզի Կամենեց-Պոդոլսկիի շրջանում։
2001 թվականի տվյալներով Իսակովցի գյուղում բնակվում էր 64 մարդ։ Բնակավայրը զբաղեցնում է 0,548 կմ² տարածք։ Բնակչության խտությունը կազմում էր 116,79 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հովհաննես Դիվանյան

Հովհաննես Մարտիրոսի Դիվանյան (հոկտեմբերի 27, 1952(1952-10-27), Երևան, Հայկական ԽՍՀ, ԽՍՀՄ), հայ բալետի արտիստ, պարուսույց։ ՀԽՍՀ ժողովրդական արտիստ (1984)։


== Կենսագրություն ==
Հովհաննես Դիվանյանը ծնվել է 1952 թվականին, Ղազախստանի Գուրևք քաղաքում։ 1970 թվականին ավարտել է Երևանի պարարվեստի ուսումնարանի դասական պարի բաժինը և աշխատանքի է անցել Երևանի Սպենդիարյանի անվան օպերայի և բալետի ազգային ակադեմիական թատրոնում` որպես բալետի դերասան և մենապարող, 1985 թվականից՝ բալետի փորձավար։ 1979 թվականից դասական պար և դասական զուգապար է դասավանդում պարարվեստի ուսումնարանում։ Եղել է Երևանի պարարվեստի ուսումնարանի տնօրեն։


== Դերապարեր ==
Սպարտակ, Կրասոս՝ Խաչատրյանի «Սպարտակ»
Գիքո՝ Խաչատրյանի «Գայանե»
Արա, Նինոս՝ Եղիազարյանի «Արա Գեղեցիկ և Շամիրամ»
Տիբալդ՝ Պրոկոֆևի «Ռոմեո և Ջուլիետ»
Օթելլո, Յագո՝ Պյորսելի «Մավրի պավանա»
Ռոտբարտ՝ Չայկովսկու «Կարապի լիճը»
Մսրա Մելիք՝ Էդգար Հովհաննիսյանի «Սասունցի Դավիթ»
Նադիր Շահ՝ «Ալմաստ» ֆիլմօպերա (Հայֆիլմ, 1985)


== Ծանոթագրություններ ==


== Արտաքին հղումներ ==
Հայկական պարարվեստը հետնորդներ ունի՞
Գևորգ Աթարբեկյան

Գևորգ Ալեքսանդրի Աթարբեկյան (դեկտեմբերի 2 (14), 1892, Վաղարշապատ, Երևանի նահանգ, Կովկասի փոխարքայություն, Ռուսական կայսրություն - մարտի 22, 1925(1925-03-22), Թիֆլիս, ԱԽՖՍՀ, ԽՍՀՄ), խորհրդային պետական գործիչ։ ԽՄԿԿ անդամ 1908 թվականից։
Ծնվել է դեկտեմբերի 2 (14)-ին, էջմիածնում։ 1910 թվականին ավարտել է Երևանի ռուսական արական գիմնազիան, 1914 թվականին՝ Մոսկվայի համալսարանի իրավաբանական ֆակուլտետը։ Փետրվարյան հեղափոխությունից (1917 թվական) հետո Աթարբեկյանը պրոպագանդիստական աշխատանք է տարել Էջմիածնում, ապա տեղափոխվել Ալեքսանդրապոլ, Պ. Արվելաձեի, Բ. Ղարիբջանյանի, Կորոստիլենկոյի, Ամատունու հետ ղեկավարել տեղի բոլշևիկյան կազմակերպությունը։ Եղել է «Նոր կյանք» թերթի խմբագրական կոլեգիայի անդամ և «Կավկազսկի ռաբոչի» («Кавказский рабочий») թերթի Ալեքսանդրապոլի թղթակից։ 1918 թվականի գարնանը, որպես Սուխումի ռազմա-հեղափոխական կոմիտեի նախագահի տեղակալ, մասնակցել է Վրաստանի մենշևիկյան իշխանությունների դեմ Աբխազիայում բռնկված ապստամբությանը։ Նույն թվականի ամռանը նշանակվել է Հյուսիսային Կովկասի արտակարգ հանձնաժողովի նախագահի տեղակալ։ 1919 թվականին աշխատել է որպես Աստրախանի երկրամասի արտակարգ հանձնաժողովի նախագահ, ապա 11-րդ բանակի հատուկ բաժնի պետ, միաժամանակ լինելով Կասպից-Կովկասյան ռազմաճակատի հատուկ բաժնի պետ։ Այնուհետև նշանակվել է Մամոնտովյան (ներքին) ռազմաճակատի հատուկ բաժնի պետ և տրիբունալի նախագահ Հարավային ռազմաճակատում։ 1920 թվականին, իբրև Համառուսաստանյան արտակարգ հանձնաժողովի լիազոր, Կուբան-Սևծովյան մարզում ղեկավարել է Պ. Վրանգելի սպիտակ-գվարդիական լրտեսական կազմակերպությունների դեմ պայքարը։ Այնուհետև եղել է Համառուսաստանյան արտակարգ հանձնաժողովի լիազոր Բաքվում։ 1921 թվականին, դաշնակցականների փետրվարյան խռովության օրերին, նշանակվել է Հայաստանի հյուսիսային շրջանների ռազմահեղափոխական կոմիտեի նախագահ։ Աշխատել է որպես Կովկասյան առանձին բանակի ռազմա-հեղափոխական խորհրդին կից Հատուկ հանձնաժողովի նախագահ, Անդրֆեղերացիայի բանգյուղտեսչության ժողկոմի տեղակալ, 1924 թվականին՝ նաև փոստ-հեռագրի ժողկոմատի Անդրկովկասյան վարչության պետ։


== Տես նաև ==
Junkers F. 13 ինքնաթիռի վթարը Թբիլիսիի մոտ
.to

.to Տոնգայի վերին մակարդակի ազգային դոմենն է։


== Արտաքին հղումներ ==
IANA .to whois տեղեկություն
Նիկիտա Աստախով

Նիկիտա Սերգեևիչ Աստախով (ռուս.՝ Никита Сергеевич Астахов, մայիսի 1, 1943(1943-05-01)), Ռուսական սովետական դերասան, «Գլաս» թատրոնի գեղարվեստական ղեկավար, ՌԴ արվեստի վաստակավոր գործիչ։


== Կենսագրություն ==
Նիկիտա Սերգեևիչ Աստախով ավարտել է Մ․ Ս․ Շչեպկինի անվան թատերական բարձրագույն ուսումնարանը։ 1967—֊1970 թվականներին աշխատել է Մայակովսկու անվան Մոսկովյան թատրոնում, խաղացանկում ունեցել է ոչ մեծ դերեր։ Այդ ժամանակաշրջանի ամենալավ գործը՝ Լեպչենկոյի («Իրկուտսկի պատմություն» Ա․ Արբուզովա), Կուզուբ («Երկու ընկեր» Վ․ Վոյնովիչի)։
1970 թվականին տեղափոխվել է Գեղարվեստական թատրոն, այնուհետև Մոսկոնցերտ։ Գեղարվեստական թատրոնում աշխատելու ընթացքում ձևավորվել է ստեղծագործական հիմնական գիծը՝ ռուսական հոգևոր վերածնունդը։ Դերասանուհի Տատյանա Բելևիչի հետ համատեղ ստեղծել է հոգևոր բովանդակությամբ գրական համերգային ծրագրեր, հանդիսատեսի կողմից արժանացել է մեծ հռչակման, իր անկեղծ և սրտահույզ կատարմամբ («Հոգու տոնը» Վ․ Շուկշինի պատմվածքի հիման վրա)։
1990 թվականին ստեղծել է ռուսական «Գլաս» հոգևոր թատրոնը։


== Ֆիլմացանկ ==
1968 — Գարունը Օդերում — ցուցանմուշ
1971 — Ստվերները անհետանում են կեսօրին — օդաչու, 3 սերիա
1972 — Երջանիկ «Գայլաձկան» հրամանատարը — ծովագնաց
1972 — Վառարան — նստարան — դրվագ
1973 — Հավերժական կանչ — Մակար Կաֆտանով
1974 — Ծանր փորձությունների միջով — դրամա, 4 սերիա
1979 — Այն կողմում, որտեղ քամի է — Հենկի Զվյագինայի հայրը
1988 — Տնանկ
1988 — Աղախին
1990 — Վերջին աշունը
2008 — Փրկեք մեր հոգիները(ՌԴ, Ուկրաինա) — քահանա


== Ծանոթագրություններ ==

Астахов Н. С. на сайте театра «Глас».
Զարեչնոե (գյուղ, Գլոբինոյի շրջան)

Անվան այլ կիրառումների համար տե՛ս՝ ԺովտնևոեԶարեչնոե (ուկրաիներեն՝ Зарічне), գյուղ Ուկրաինայի Պոլտավայի մարզի Գլոբինոյի շրջանում։ Հիմնադրվել է 1918 թվականին։
2001 թվականի տվյալներով Ժովտնևոե գյուղում բնակվում էր 457 մարդ։ Բնակավայրը զբաղեցնում է 2768 կմ² տարածք։ Բնակչության խտությունը կազմում էր 165,1 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մաշկևոր

Մաշկևոր, Մտշկավոր վանք, գրչության նշանավոր կենտրոն Կիլիկյան Հայաստանի Ճկեր գավառում (Մարաշից ոչ հեռու)։ Կառուցել է Թորոս Ա Ռուբինյան իշխանը XII դարի սկզբին։ 1130 թվականին Մոսկվայում ավարտվել է մի ճառնտիր, որի գրիչը նույնացվում է «Վայ ողբոց» նշանավոր ստեղծագործության հեղինակ Գրիգոր Մաշկևորի հետ (որոշ ուսումնասիրողներ այս անվան հետ են կապում վանքի անունը)։ XII դարի վերջերի հայտնի գրիչ և ծաղկող Վարդանից մեզ է հասել մի Ավետարան (1187) և մի Ճաշոց (1192)՝ զարդարված լուսանցազարդերով և զարդագրերով։ XIII դարից հայտնի է հինգ ձեռագիր (գրված 1259, 1265, 1268, 1274 և 1298 թվականներին)։
Երկու ջրի մեջ

Երկու ջրի մեջ, հանդ Հայաստանի Գեղարքունիքի մարզում, Կլորսար լեռան հյուսիսային լանջին, Արծվանիստ և Խաչաղբյուր գետերի միախառնման մասում, Արծվանիստ գյուղից 4 կմ հարավ։


== Ծանոթագրություններ ==
Կլոդ Ֆրանսուա

Կլոդ Ֆրանսուա (ֆր.՝ Claude François), հայտնի է Կլոկլո մականունով (Cloclo, փետրվարի 1, 1939, Իսմաիլիա, Եգիպտոս – մարտի 11, 1978, Փարիզ), ֆրանսիացի դերասան և կատարող, 1960–ական թվականներից է հայտնի և 1970-ական թվականներին դիսկո ոճում։


== Կենսագրություն ==
Կլոդ Ֆրանսուային հայտնի են դարձրել ոչ միայն վոկալային տվյալները, այլև հանդիսավարի տաղանդը՝ վառ փայլուն պիջակները, պարային համարները աղջիկների հետ, անսովոր ձևավորումները անպակաս են նրանից։


== Մահը ==
1978 թվականի մարտի 11–ին Ֆրանսուա Կլոդը պետք է մասնակցեր մի հեռուստաշոուի՝ «Les Rendez-vous du Dimanche»: Դրա համար նա վերադարձել էր Շվեյցարիայից Փարիզ, որտեղ ձայնագրելու էր իր ստեղծագործությունները «BBC»–ի համար։ Բայց դրա նախօրեին մի ցնցող նորություն հայտնեցին՝ Կլոդ Ֆրանսուան մահացել է էլեկտրական հարվածից։ Պարզվեց նա փորձել էր մի էլեկտրական լամպ ամրացնել թաց ձեռքերով, լոգարանում։ Նրան մահացած գտել էր իր կինը։


== Հիշատակ ==
2000 թվականի մարտի 11–ին, նրա մահվա քսաներկուերորդ օրը Փարիզում երևան եկավ մի հրապարակ նրա անունով։
2012 թվականին Ֆրանսիայում «Կլոկլո» անունով ֆիլմ թողարկվեց։


== Հայտնի ստեղծագործություններ ==
«Belles, Belles, Belles», (1962)
«Même Si Tu Revenais», (1965)
Comme d'habitude|Comme d'habitude
«Le Lundi au soleil» (1972);
«Cette année-là» (1976);
«Alexandrie Alexandra» (1977)


== Ծանոթագրություններ ==


== Արտաքին հղումներ ==
Կլոդ Ֆրանսուայի էջը
Կլոկլո ֆիլմի մասին Archived 2016-03-04 at the Wayback Machine.
Պոպովո (գյուղ, Գագարինսկի շրջան)

Անվան այլ կիրառումների համար տե՛ս՝ ՊոպովոՊոպովո (ռուս.՝ Попово), գյուղ Ռուսաստանի Սմոլենսկի մարզի Գագարինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մարտին Շելբրեյդ Էլլինգսեն

Մարտին Շելբրեյդ Էլլինգսեն (նորվ.՝ Martin Skjelbreid Ellingsen,մայիսի 4, 1995(1995-05-04), Էլվերում, Հեդմարկ, Նորվեգիա ) նորվեգացի ֆուտբոլիստ, Մոլդե ՖԱ-ի կիսապաշտպան։


== Ակումբային կարիերա ==
Էլլինգսենը «Կոնգսվինգեր»-ի սան է։ 2013 թվականի ապրիլի 7-ին  իր առաջին քայլն է անում  Նորվեգիայի առաջին բաժնում՝ «Մյոնդալենա»-ի դեմ խաղում։ Մայիսի 5-ին «Ֆրեդրիկստադա»-ի դեմ մենամարտում, «Կոնգսվինգեր»-ի խաղացող Մարտինը խփեց իր առաջին գոլը։ Եթերաշրջանի արդյունքում ակումբը անցավ երկրորդ բաժին, բայց Էլլինգսենը մնաց ակումբում և երկու տարի հետո նրան օգնեց վերադառնալ առաջին բաժին։ 2017 թվականի ամռանը Մարտինը տեղափոխվեց «Մոլդե ՖԱ»։ Օգոստոսի 20-ին  Նորվեգիայի առաջին լիգայում  իր առաջին քայլն է անում «Ստաբեկա»-ի դեմ խաղում։ Սեպտեմբերի 17-ին «Վիկինգա»-ի դեմ խաղում Էլլինգսենը «Մոլդե ՖԱ»-ի կազմում խփում է իր առաջին գոլը։


== Կարիերայի վիճակագրություն ==


=== Ակումբ ===
2021 թվականի մարտի 18-ի դրությամբ


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Профиль на sports.ru
Աստերոիդների ցանկ (138201-138300)

Աստերոիդների ցանկ (138101-138200)  • Աստերոիդների ցանկ  • Աստերոիդների ցանկ (138301-138400)
 Աստերոիդների ցանկ (138101-138200)  • Աստերոիդների ցանկ  • Աստերոիդների ցանկ (138301-138400)
Ներքին Սեյֆալու

Ներքին Սեյֆալու (ադրբ.՝ Aşağı Seyfəli), գյուղ ներկայիս Ադրբեջանական Հանրապետության Շամքորի շրջանում։


== Բնակչություն ==
Բնակչությունը կազմում է 6202 մարդ (2008)։


== Ծանոթագրություններ ==


== Արտաքին հղումներ ==
Ներքին Սեյֆալու բնակավայրը «GEOnet Names Server» կայքում։
Բորովոե (գյուղ, Խարկովի շրջան)

Անվան այլ կիրառումների համար տե՛ս՝ ԲորովոեԲորովոե (ուկրաիներեն՝ Борове), գյուղ Ուկրաինայի Խարկովի մարզի Խարկովի շրջանում։ Հիմնադրվել է 1917 թվականին։
2001 թվականի տվյալներով Բորովոե գյուղում բնակվում էր 37 մարդ։ Բնակավայրը զբաղեցնում է 0,17 կմ² տարածք։ Բնակչության խտությունը կազմում էր 217,65 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(8409) Վալենաուգուստուս

(8409) Վալենաուգուստուս (անգլ.՝ Valentaugustus), աստերոիդ աստերոիդների գոտու արտաքին մասում։ Հայտնաբերվել է 1995 թվականի նոյեմբերի 28-ին Ռոբերտ Վեբերի կողմից Սոկոռոյում։
Միջին հեռավորությունը Արեգակից կազմում է 3,206757 ա. մ., առավելագույնը մոտենում է 2,7305 ա. մ. հեռավորության վրա և հեռանում 3,683 ա. մ.։ Արեգակի շուրջ մեկ ամբողջական պտույտ է կատարում 2097,48 երկրային օրվա ընթացքում, իր ուղեծրով շարժվելով միջինում 0,171635 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,35° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8409) Վալենաուգուստուս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Թեկարեզե

Թեկարեզե, ճանապարհային կայան Արևմտյան Հայաստանում, Սեբաստիա֊Կոնիա ուղեգծի վրա։ Հիշատակում է թուրք պատմիչ Քյաթիբ Չելեբին։


== Ծանոթագրություններ ==
Ալբերտ Պողոսով

Ալբերտ Վազգենի Պողոսով (փետրվարի 9, 1952(1952-02-09), Դուշանբե, Տաջիկական ԽՍՀ, ԽՍՀՄ), հայ հոգեբույժ, թմրաբան։ Բժշկական գիտությունների դոկտոր (1992), պրոֆեսոր (1994):


== Կենսագրություն ==
Ալբերտ Պողոսովը ծնվել է Դուշանբեում։ 1976 թվականին ավարտել է Դուշանբեի բժշկական ինստիտուտը։ 1977-1999 թվականներին աշխատել է Դուշանբեում, 1981-1999 թվականներին՝ Դուշանբեի բժշկական ինստիտուտի հոգեբուժության ամբիոնում։ 1993-1994 թվականներին եղել է Տաջիկական ԽՍՀ առողջապահության նախարարության գիտության, ծրագրավորման և տեխնիկայի բաժնի պետ, 1994 թվականից՝ Կուրսկի (ՌԴ) բժշկական համալսարանի հոգեբուժության և թմրաբանության ամբիոնի պրոֆեսոր։ 1998 թվականից ՌԴ բնական ԳԱ թղթակից անդամ, 1994 թվականից՝ հոգեբույժների և թմրաբանների Կուրսկի մարզային գիտական ընկերության վարչության անդամ։
Աշխատանքները վերաբերում են ալկոհոլամոլության, ափիոնային թմրամոլության, ինհալացիոն թունամոլության կլինիկային, ախտածագմանը, բուժմանը, թմրաբանական ծառայության կազմակերպմանը, տագնապային և հետհոգեվնասվածքային գերհույզային խանգարումների ռիսկի գործոնի, կլինիկայի և բուժման խնդիրներին։
235 գիտական աշխատանքների, գիտական-մեթոդական և ուսումնական հրատարակությունների, այդ թվում`գրքերի, ամսագրային հոդվածների, ձեռնարկների, գործնական առողջապահության մեթոդական հանձնարարականների, 2 գյուտերի, 15 նորարարական առաջարկությունների հեղինակ է։


== Պարգևներ ==
ԽՍՀՄ առողջապահության գերազանցիկ, 1981


== Երկեր ==
Наркомания, Душанбе, 1987 (համահեղինակ).
Опийные наркомании, Москва, 1998 (համահեղինակ).
Патохимия опийных наркомании, Курск, 2001.


== Ծանոթագրություններ ==
Եմենի Օլիմպիական կոմիտե

Եմենի Օլիմպիական կոմիտե (արաբերեն՝ للجنة الأولمبية اليمنية‎‎), Եմենի ազգային օլիմպիական կոմիտե։ Հիմնադրվել է 1971 թվականին։ Դարձել է ՄՕԿ-ի անդամ 1981 թվականին։ Գրասենյակը գտնվում է Սանայում։ Հանդիսանում է ՄՕԿ-ի Ասիայի Օլիմպիական կոմիտեի և մի շարք այլ կազմակերպությունների անդամ։


== Տես նաև ==
Եմենը Օլիմպիական խաղերում


== Ծանոթագրություններ ==


== Արտաքին հղումներ ==
Պաշտոնական կայք